
		
			
					
					Chapter 1
				

					
					Chapter 2
				

					
					Chapter 3
				

					
					Chapter 4
				

					
					Chapter 5
				

					
					Chapter 6
				

					
					Chapter 7
				

					
					Chapter 8
				

					
					Chapter 9
				

					
					Chapter 10
				

					
					Chapter 11
				

					
					Chapter 12
				

					
					Chapter 13
				

					
					Chapter 14
				

					
					Chapter 15
				

					
					Chapter 16
				

					
					Chapter 17
				

					
					Chapter 18
				

					
					Chapter 19
				

					
					Chapter 20
				

					
					Chapter 21
				

			

		
		
			

		
	



 
  पुनवे रातीं नीलंबरा फुललो
 



 Author: Aparna Athreya



 Illustrator: Nirzara Verulkar



 Translator: Sneha Sabnis






 खूब खूब वर्सां पयलीं, जंगलाच्या देगेर एक पक्षीपूर नांवाचो गांव आशिल्लो.



 त्या गांवांत बकू हो ल्हान भुरगो रावतालो. ताका वस्तू मेजपाक खूब आवडटालें.


















 शाळा सुटल्या उपरांत तो आपल्या आवयक भाजयांचें वजन घेवंक आनी पयशे मेजपाक मजत करतालो. एके सांजेर बकून रंगबिरंगी सवण्यांचें एक जोडपें पळयलें. तीं सवणीं हांसलीं आनी भूर्रर्रर्र करून उडलीं. बकू तांच्या फाटोफाट धांवलो.













 सवणीं एका घोलींतल्यान जंगला वटेन उडलीं. ह्या सवण्यां वरीच ह्या जंगलांतली दरेक वस्त आगळी-वेगळी आसली. निळ्या रंगाचे माकड शिटी मारतले काय कितें? आनी गुलाबी रंगाचे हती? ते गुणगुणटात अशे दिसले.






 सुर्यास्त केन्ना जालो तें बकूच्या लक्षांतच आयलें ना. रोखडोच सगळे कडेन काळोख जालो आनी बकू जंगलांत शेणलो.



 कांय अंतराचेर ताका धगधगपी उजो दिसलो.









 थंय एक बायल हुस्क्यान पासयो मारतना बकूक दिसली. तिचें नांव मिडू आशिल्लें. बकू तिचे कडेन गेलो आनी “कितें जालां?” म्हूण सवकास विचारलें.










 “म्हजी धा वर्सांची धूव कोयाक एक विचित्र दुयेंस जालां. तेन्ना सावन तें उठून बसपाक शकना” मिडून ताका सांगलें.






 “ह्या दुयेंसाक कसलोच उपाय ना?” बकून विचारलें.






 “फकत एकूच उपाय आसा – नीलंबरा फुलाचें म्होंव” तिणें सांगलें. “हें फूल दर सात दिसांनी फुलता. पूण पुनवेच्या राती एकठांय केल्लें म्होंवच म्हज्या चलयेचो जीव वाचोवपाक शकता. फाटल्या स म्हयन्यांत पुनवेच्या राती हें फूल एकदां लेगीत फुलूंक ना. कोया दिसान दीस अशक्त जायत आसा.”
 
 



 बकू चितूंक लागलो. “तूं रडूं नाका न्ही. तें फूल येता ते पुनवेक फुलतलेंच.



 म्हणल्यार णव दिसांनी” तांणें ठामपणान सांगलें.






 “तूं इतलो खात्रीन कसो सांगपाक शकता?” मिडून विचारलें.
 
 



 बकून मनांतल्या मनांत सगळो हिशोब केल्लो. पुनव दर तीस दिसांनी येता आनी तें फूल दर सात दिसांनी फुलतालें. हाचोच अर्थ असो जाता, तें फूल दर 210 दिसांनी येवपी पुनवे रातीं फुलतलें, म्हणल्यार तें सुमार दर सात म्हयन्यांनी फुलतलें.












 स म्हयने जाल्ले.



 म्हणल्यार नीलंबरा फूल आतां येवपी पुनवे रातीं फुलपाचें



 आसलें आनी पुनवेक फकत णव दीस उरल्यात.






 मिडून बकूचे उपकार मानले आनी ताका गांवांत व्हरून पावयलो.



























 तीन सप्तकां जाल्लीं. बकू जांबळां एकठांय करतालो. तेन्नाच तांणें मिडूक पळयलें. मिडू ताचे कडेन धांवत आयली आनी ताका घट्ट वेंग मारली.





















 “बकू, हें पळय कोया” तिणें म्हणलें. “तूंवें म्हणिल्ले ते राती फूल फुल्लें. आनी ताच्या म्होंवान चमत्कार केलो.”






 कोया आतां बरें जालां. बकूक हें आयकून बरें दिसलें. मिडूची जीण आतां सुरळीत चलता.

  हिशोब
 
 
 
 
  कसो
 
 
 
 
  केलो

 नीलंबरा फूल दर 7 दिसांनी फुलता आनी पुनव दर 30 दिसांनी* येता हें बकूक खबर आशिल्लें. फूल अमूकच पुनवेक येतलें हें ताका कशें कळ्ळें काय? हाचे फाटल्यान गणीत आसा. ताका लघुत्तम सामान्य गुणक (ल.सा.गु.) म्हणटात.

  म्हणल्यार
 
 
 
 
  कितें

 दोन संख्या देखीक
 
  अ
 
 आनी
 
  ब
 
 , हांचो दोगांचो लघुत्तम सामान्य गुणक म्हणल्यार ल.सा.गु. असो लघुत्तम क्रमांक जो
 
  अ
 
 आनी
 
  ब
 
 हांचो दोगांचो समान गुणांक आसा.
























 
  *चंद्र म्हयनो- म्हणल्यार एका पुनवे पसून दुसऱ्या, पुनवे मेरेनचो काळ. हो काळ 28 ते 31 दिसा मेरेनचो आसूंक शकता. चंद्राचो सरासरी म्हयनो 29.53 दिसांचो आसता. हो आंकडो 30 दिसां मेरेन पुर्णांकीत करतात.

 3 आनी 5 हांचो ल.सा.गु. काडपाक:



 3 चे गुणांक बरयातः 3, 6, 9, 12, 15, 18, 21, 24, 27, 30, 33...



 5 चे गुणांक बरयात: 5, 10, 15, 20, 25, 30, 35...



 समान गुणांक आसात 15, 30…



 सगळ्यांत ल्हान वा लघुत्तम समान गुणांक आसा 15!



 म्हणून 3 आनी 5 चो ल.सा.गु. आसा 15.


 
  मूळ
 
 
 
 
  अवयव
 
 
 
 
  पद्दत
 
 
 



 मोट्या आंकड्यांचो ल.सा.गु. काडपाक आमी ही पद्दत वापरतात. हाचो अर्थ म्हणल्यार आमी दरेक आंकडो मूळ अवयवाचो गुणनफल म्हूण बरयतात.



 आमी 20 आनी 30 हाचो ल.सा.गु. काडुया.



 पयलीं आमी दरेक आंकडो ताच्या मूळ अवयवाचो गुणनफल म्हूण बरोवया.



 20 = 2 × 2 × 5



 30 = 2 × 3 × 5



 आतां आमी सगळ्या अवयवांचो गुणाकार करुया.**



 2 × 2 × 3 × 5 = 60



 
 



 
  पुनवे
 
 
 
 
  राती
 
 
 
 
  नीलंबरा

  कितल्या
 
 
 
 
  फावटी
 
 
 
 
  फुलता
 
 
  ?
 



 हाची जाप म्हणल्यार 7 आनी 30 हांचो ल.सा.गु.



 7 = 7



 30 = 2 × 3 × 5



 ल.सा.गु. = 2 × 3 × 5 × 7 = 210






 ते खातीर, नीलंबरा फूल दर 210 दिसांनी पुनवे रातीं फुलता.









 **जर दोनूय आंकड्यांच्या वळेरींत अवयव समान आसा जाल्यार दरेक जोडयेंतल्यान आमी ती फकत एकदांच घेवप, पूण त्याच वळेरेंत एका परस चड फावटी आयल्यार सोडून. वयल्या देखींत, 2 हो आंकडो एका जोडयेंत समान आसा पूण 20 च्या जोडयेंत तो दोन फावटी येता.






 आतां चिंतात की तुमी लागसारच्या गाड्या वयल्यान बरो तिखट वडा-पाव हाडपाचो थारयला. थंय वतकच तुमकां कळटा, एका पाकिटांत 3 वडे येतात आनी पावाच्या पाकिटांत 4 पाव येतले. एकूय पाव वा वडा चड जायनासतना वडा-पावाची जोडी करपाक तुमकां तांची उण्यांत उणीं कितलीं पाकिटां विकत घेवचीं पडटलीं?






 (तुमकां ल.सा.गु. हाची मजत जातली.)

 पुनवे रातीं नीलंबरा फुललो (Konkani)



 तरणाट्या बकूक आंकडे मेजपाक आनी सवणीं पळोवपाक आवडटा. एक दीस तो रंगबेरंगी झाडां आशिल्ल्या चमत्कारी जंगलांत भोंवता. थंय ताचे मुखार एक समस्या येता जी रहस्यमय नीलंबरा फुला वरवींच सोडोवं येता. बकूची गणिताची आवड ही समस्या सोडोवपाक मजत करतली काय कितें?



 This is a Level 3 book for children who are ready to read on their own.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

